钦定古今图书集成/明伦汇编/闺媛典/第104卷 > 皇清十 > 陈舜亦妻王氏
## 钦定古今图书集成/明伦汇编/闺媛典/第104卷 > 皇清十 > 陈舜亦妻王氏

按《福建通志》：“王氏，闽县贩鱼人，王国经女，长乐陈舜亦妻。舜亦业攻银，病笃，氏刲臂三寸肉作羹以疗，不愈死。氏告其叔翁用炳，欲从死。用炳迎其父母共止之，氏坚不肯，遂听之。择期盥栉，易衣，稽颡舜亦柩前，又易衣拜父母及用炳，里人为树彩棚，陈鼓吹于闾。氏升棚南向拜，引颈投缳，从容自尽。端拱蔽面，颜色” 不变，年二十三。